Baada ya kupoteza kwa magoli 3-0 katika uwanja wa Nou camp , Liverpool ililipiza kisasi  wakati Divock Origi alipoiweka kifua mbele timu hiyo.

Georginio Wijnaldum alifunga magoli mawili  katika dakika mbili ili kusawazisha. 

Origi baadaye alifunga goli lake la pili na la nne kwa upande wa Liverpool kutokana na kona iliopigwa kwa haraka ili kukamilisha ushindi mkubwa. 

Liverpooll sasa huenda ikacheza dhidi ya Ajax ama Tottenham katika fainali ya kombe la vilabu bingwa mjini Madrid mnamo tarehe mosi mwezi Juni.

Ilikuwa mazingaombwe kwa Barcelona ambao walicharazwa 3-0 na Roma katika mkondo wa pili wa robo fainali ya kombe hilo mwaka uliopita kutokana na goli la ugenini , baada ya kushinda mkondo wa kwanza 4-1. 

Mkufunzi wa Liverpool Jurgen Klopp alishindwa kujizuia baada ya kushuhudia kikosi chake kikitoka nyuma na kuwalaza mabingwa hao wa La Liga .

''Mechi yote kwa jumla ilikuwa zaidi' , alisema Klopp. 

''Kushinda ni vigumu lakini bila jibu , sijui waliwezaje kufanikiwa''.

Lakini kwa Liverpool ilikuwa kumbukumbu nyengine ya matokeo mazuri ya Ulaya ambayo yanafananishwa na ushindi wao dhidi ya AC Milan katika fainali ya 2005  na ushindi wao wa 4-3 dhidi ya Borussia Dortmund katika uwanja wa Anfield miaka mitatu iliopita.

Ni mara ya kwanza tangu 1986-wakati Barcelona ilipoilaza Gothenburg katika kombe la Ulaya-ambapo timu ilitoka nyuma kwa magoli matatu kushinda nusu fainali ya michuano hiyo.  

Baada ya magoli hayo manne mashabiki wa nyumbani walisimama wakiishabikia timu yao  katika dakika za mwisho huku wachezaji wa Barca walioshangazwa wakishindwa kujibu mashambulizi ya Liverpool. 

Kipenga cha mwisho kilipopulizwa kilileta sherehe kubwa ndani ya uwanja na katija maeneo ya mashabiki. 

Liverpool imefanikiwa kutoka nyuma na kushinda katika siku za nyuma , hususana wakati waliposhinda taji lao la tano mjini Istanbul lakini ushindi huu dhidi ya barcelona ndio mkuybwa katika historia ya klkabu hiyo wanapojiandaa kucheza dhidi katika fainali mji Madrid.

Sio mara ya kwanza kwa Barcelona kuadhibiwa kwa... \n\nNipe kichwa kizuri cha makala hapo juu.
Champions League: Liverpool yafufuka na kuilaza Barcelona 4-0